laion/Wikipedia-Exotic huggingface dataset:
Paganlus

Paganlus on mõiste, mis tuleneb ladinakeelsest sõnast paganus 'maamees, talupoeg' < pagus 'maapiirkond'. Paganusteks st paganateks nimetasid algkristlased neid, kes keeldusid omaks võtmast ristiusku ja jäid vanade traditsiooniliste kohalike usundite juurde. Mõned uurijad (B. Altaner jt) on märkinud, et paganuse kõrvaltähendus oli tsiviilelanik vastandina nn Kristuse sõjameestele. Keskajal laienes pagana mõiste kõigile mittekristlastele. Paganlus tähendas seega mistahes mittekristlikku usundit, kuid kohati tehti erand teiste aabrahamlike religioonide esindajatele (judaism, islam). Kristlikus maailmas omandas paganluse mõiste halvustava varjundi, seondudes kultuurilise mahajäämusega. Uuemal ajal on vanade mittekristlike usundite taaselustajad etableerunud kristlusele vastandudes end ise paganateks nimetanud, kasutades seda sõna neutraalses või positiivses tähenduses. Kristlased on uuemal ajal kasutanud oma traditsioonidest lähtuvalt sõna "paganlus" halvustavas tähenduses. Pagan Vanapagan Monoteism Uuspaganlus Ketser Ateism [1] [2]
Västerbron

Västerbron ('läänesild') on terasest kaarsild Rootsis Stockholmis, mis ühendab Kungsholmeni saart (Mariebergi linnaosa) Södermalmiga üle Riddarfjärdeni lahe. Sild avati 20. novembril 1935. Sild on koos viaduktidega üle 600 m pikk, sellest vee kohal 340 m.
Toomas Savi

Toomas Savi (sündinud 30. detsembril 1942 Tartus) on Eesti poliitik ja endine spordiarst. Ta oli Euroopa Parlamendi kuuenda koosseisu liige aastatel 2004–2009. Toomas Savi on lõpetanud Suure-Jaani Keskkooli 1961 ning Tartu Riikliku Ülikooli üld- ja spordiarstina 1970. Sai sealsamas meditsiinikandidaadi kraadi spordifüsioloogia erialal 1975. Savi on töötanud Tartu Ülikooli lihastalituse teadusliku uurimise probleemlaboratooriumis vanemteadurina 1970–1979, 1972 Müncheni, 1976 Montréali ja 1980 Moskva olümpiamängudel NSV Liidu kergejõustikukoondise arstina 1970–1980, Tartu Kehakultuuri Dispanseri peaarstina 1979–1993, abiarstina Soome Kuopio Ülikooli Keskhaiglas ja Kajaani keskhaiglas 1991–1992. Koostanud õppematerjale arstiteaduskonna üliõpilastele. Toomas Savi oli Tartu Linnavolikogu liige 1989–1993, 1996–1997 ja 1999–2000, Tartu abilinnapea 1993–1995. Ta oli VIII Riigikogu, IX Riigikogu ja X Riigikogu liige ning Riigikogu esimees 1995–2003 ja aseesimees 2003–2004. VIII ja IX Riigikogusse osutus ta valituks isikumandaadiga. Savi oli Euroopa Parlamendi vaatlejaliige 2003–2004 ning 2004–2009 Euroopa Parlamendi liige. Ta oli Euroopa Demokraatide ja Liberaalide Liidu fraktsiooni juhatuse liige. Ta oli aastatel 1961–1990 NLKP liige. 1994. aastast on ta Eesti Reformierakonna asutajaliige. 2001. aastal osales Savi kandidaadina Eesti Vabariigi presidendi valimistel, kuid jäi valimiskogus alla Arnold Rüütlile. Toomas Savi kogus esimeses voorus 90 häält, Arnold Rüütel aga 114. Teises voorus sai Rüütel 186 häält, Savi 155. Ta on Eesti Olümpiakomitee asutajaliige (1989), Tartu Rotary Klubi liige alates 1993, on 2015–2016 klubi president. Liikumise "Eluterve Eesti" liige alates 1994, Eesti Suusaliidu president 1999–2011, Estonia Seltsi liige alates 2001 ning Tartu Maarja Kiriku Sihtasutuse nõukogu liige alates 2003. Ta on kuulunud Eesti Spordimeditsiini Föderatsiooni presiidiumi (1993–1996 president). Ta on Eesti Laste Organisatsiooni (ELO) ja liikumise Eestluse Elujõud patroon. Savi on tegelenud paljude spordialadega. Ta on olnud Viljandi rajooni meister 12 spordialal. Tuli 1967 NSV Liidu rahvaste spartakiaadil odaviskes 5. kohale (isiklik rekord 81.20 oli 1967. aastal maailma edetabeli 15. tulemus). Tulnud Eesti koolinoorte meistriks kõrgus- ja kaugushüppes, Tartu meistriks kümnevõistluses. Mänginud edukalt korv- ja võrkpalli. Peab ennast suureks õllejoojaks (400 liitrit aastas). Norra Kuningliku Teeneteordeni I klass, 1998 Malta Vabariigi Teeneteorden, 2001 Prantsuse Rahvusliku Teeneteordeni suurrist, 2001 Soome Lõvi Ordeni suurrist, 2002 Riigivapi II klassi teenetemärk, 2003 Portugali Vabariigi Prints Dom Henrique Ordeni suurohvitseririst, 2003 http://kultuur.elu.ee/ke477_homo_soveticus.htm http://www.vvk.ee/arhiiv/vabariigi-presidendi-valimised/vabariigi-presidendi-valimised-2001/ Siim Saidla, Sahvrijaht Suure-Jaanis Õhtuleht, 15. juuli 2001 Lühitutvustus Euroopa Parlamendi lehel Toomas Savi: arengumaid ei tohi majanduskriisis hüljata Postimees, 21. jaanuar 2009 Biograafia ESBL-is
Evangeelium

Evangeelium (kreeka keeles εὐαγγέλιον euangelion < eu 'hea' + angelion 'sõnum') on Uue testamendi nelja esimese raamatu üldnimetus. Sõna "evangeelium" tähistas antiikaegses maailmas kuninga (keisri) kuulutust iseenda kohta. Hellenistlikus Rooma riigis valitsejate poliitilisi ja isiklikke teadaandeid võidi tähistada sõnaga εὐαγγέλια. See seob evangeeliumi mõiste hellenistliku aja keisrikultusega. Kreeka ja Rooma alal oli see mõistetav keisri ja juudi aladel Jumala evangeeliumina. Algkristluse ajal ei räägitud mõnele lõigule viitamisel evangeeliumist kui kirjandusliigist. Markuse teksti alguses (u 70 pKr) on viidatud sõnale euangelion (Mk 1:15 Aeg on täis saanud ja Jumala riik on lähedal, parandage meelt ja uskuge evangeeliumisse!) ning siin ei mõelda kirjandusliiki. Justinus (2. saj keskel) tundis mõistet euangelion kui kirjandusliiki. Ta kasutab εὐαγγέλιον kolm korda: ainsuses Dialoogis (10:2 ja 100:1 sõnadega: See on evangeeliumis öeldud) ning ühe korra mitmuses (Esimene Apoloogia 66:3). Noomen εὐαγγέλιον esineb Uues Testamendis 76 korda. Sellest 60 korda Paulusel. Kuna Pauluse kirjad on UT vanimad teosed, siis esindab pauluslik sõnakasutus evangeeliumi mõiste üsna algset sisu. Uue Testamendi evangeeliumide sisuks on Jeesuse sündmus (elu ja surma lugu, tema õpetused). Need evangeeliumid on järgmised: Matteuse evangeelium Markuse evangeelium Luuka evangeelium Johannese evangeelium Neist kolme esimest nimetatakse sünoptilisteks evangeeliumideks. Johannese evangeelium on sünoptilistest evangeeliumitest mitmes suhtes erinev. On ka mitmeid teisi apokrüüfilisi evangeeliume, mis ei kuulu Uude Testamenti. Tuntuim neist on Tooma evangeelium. Q-allikas Apokrüüfid Peetruse evangeelium Sünoptilised evangeeliumid
Seenioride vabakava

"Seenioride vabakava" on Cool D album, mis anti välja 2004. aastal. Soojendus Pole sinu asi Vanakool (Trammiga Koplisse) Mees vaata kuhu sa astud! / Stupid F Miks Ole viisakas Klubi pleebs... (Kõigeks valmis) Tavaliselt järgmisel päeval (Kõne Basiiliole) / Tommyboy ja Kozy Kes siis veel / G-Enka Variseride aeg / Stupid F Võitlejad teevad keldris sparringut (huumorit Tommyboy ja G-Enka esituses) Mind ei huvita / G-Enka, Tommyboy Sajandi needus Rohi Tasa Kui neid asju poleks! / Kozy Kommertsteade Eestlased Käitu täna nagu segane Seenioride vabakava andmebaasis MusicBrainz (inglise keeles)
Bern

Bern on de facto Šveitsi pealinn (de iure Šveitsil pealinna pole) ja Berni kantoni keskus. Bern paikneb Aare jõe kaldal 542 m kõrgusel merepinnast. 1874. aastal asutati Bernis Ülemaailmne Postiliit (UPU), mis on vanuselt kolmas rahvusvaheline organisatsioon. UPU peakorter asub tänini Bernis. Bern valiti valitsuse asukohaks aastal 1848, et vältida võimu tsentruliseerimist Zürichisse. Elanike arv on 2018. aasta seisuga 133 791, millega on see rahvaarvult Šveitsi viies linn. 31. detsembril 2009 elas Bernis 123 466 inimest. Saksa keelt räägib 81,2% elanikkonnast, itaalia keelt 3,9% ja prantsuse keelt 3,6%. Berni vanalinn lisati 1983. aastal UNESCO maailmapärandi nimistusse. Bernis asub kaunite kunstide muuseum(en). Linnas tegutseb jalgpalliklubi BSC Young Boys ja jäähokiklubi SC Bern. Bernis asub jalgpallistaadion Stade de Suisse Wankdorf, mis on BSC Young Boysi kodustaadion. 1954. aastal toimusid linnas kergejõustiku Euroopa meistrivõistlused. Berni konventsioon Berni Ülikool https://www.pxweb.bfs.admin.ch/pxweb/en/px-x-0102020000_201/-/px-x-0102020000_201.px/table/tableViewLayout2/ Stephens), (Translated from French by Thomas. "Why is Bern the capital of Switzerland?". SWI swissinfo.ch (inglise). Vaadatud 25. aprillil 2023. Šveitsi Statistikaamet vaadatud 15. veebruar 2011 Berni koduleht
Tütar üksi kodus

Tütar üksi kodus on Cool D album, mis anti välja 2005. aastal. Cool D on valmis Tütar üksi kodus 6. osa (sextrett) Veebipõhine Tahan sind hetkeks / J.O.C. Tütar üksi kodus 5. osa (Oi-Oi!!) 2001a. Puhake hästi neiu Meeleheitel perenaised / Genka Tütar üksi kodus 1. ja 2. osa 1995a. Raha Balloonipead Sõna Intermissioon Tütar üksi kodus 4. osa 1998a. Tütar üksi kodus 3. osa 1996a. Ablas miizu Ma olen räpane Superfriik Aitäh elu eest! + video: Eestlased Tütar üksi kodus andmebaasis MusicBrainz (inglise keeles)
Sõnumid pimedusest

"Sõnumid pimedusest" on Cool D teine album, mis anti välja 1996. aastal. Intro Ma olen tagasi 112 Nüüd sport Pääsu pole Ära usu jama "Vahet" pole Karm reaalsus Interlüüd (politsei) Võib-olla kuskil kõnnib lilla... (Copkilla) Tütar üksi kodus 3 Jazz Technics SL-1200 Karm ja mahe Mõistus petab mind Surnuna sündinud Outro Ära usu jama "1-800 Suicide" by Gravediggaz Võib-olla kuskil kõnnib lilla "Protect Ya Neck" by Wu-Tang Clan Tütar üksi kodus 3 "No Rest for the Wicked" by Cypress Hill "Stoned Raiders" by Cypress Hill "Wu‐Tang: 7th Chamber" by Wu‐Tang Clan Mõistus petab mind "The Birth" by Ice Cube Sõnumid pimedusest andmebaasis MusicBrainz (inglise keeles)
Riigipea

Riigipea on isik või isikute grupp[viide?], kellel on riigi poliitilises hierarhias kõrgeim positsioon[viide?]. Riigipea on läbi ajaloo olnud määrava tähtsusega nii sisepoliitikas kui ka rahvusvaheliste suhete kujundamisel[viide?]. Riikluse arenedes on riigipea absolutistlik võim järk-järgult kahanenud[viide?] ning alates 18. sajandist (Montesquieu) räägitakse võimude lahususest ja võimu jagamisest erinevate institutsioonide vahel, selleks, et riigivõimu vaos hoida ning inim- ja kodanikuõiguseid tagada. Alates Niccolò Machiavelli poliitilise võimu vormide käsitlustest 16. sajandi alul hakati valitsemisvormidena eristama monarhistlikku ja vabariiklikku valitsemist. Sellise eristuse aluseks oli kõrgeima riigivõimu kuulumine üksikisikust monarhile või kollektiivile. Tänapäeval mõistetakse monarhia all riiki, mille riigipea tuleneb pärilikust teest või eluaegsusest, vabariigi riigipea on aga valitud president. Tänapäeval on riigipea muutunud vaid oma maa ja rahvuse ühtsuse kandjaks ning tsiviilteenistuse kõrgemaks ametiisikuks, kelle võimupädevus küll kõigub riigiti sõltuvalt riigikorralduse tüübist ja riigi ajaloolis-kultuurilisest taustast, kuid on demokraatia tingimustes alati piirangutega, mis on kehtestatud põhiseadustes. Seisuslik monarhia – monarhi võim on piiratud seisuste poolt. Absoluutne monarhia – monarhile kuulub kogu seadusandlik, täitev- ja kohtuvõim. Konstitutsiooniline monarhia – piiratud monarhia, kus monarhi võim on määratud konstitutsiooniga. Seadusandlik võim kuulub peamiselt parlamendile, kõrgeim täitevvõim valitsusele. Parlamentaarne monarhia – monarhile kuulub peamiselt vaid esindusfunktsioon (Suurbritannias). Presidentaalne vabariik – riigipea on president, kes on parlamendist sõltumatu ja täidab parlamendi kõrval seadusandlikku funktsiooni. Täitevvõim on samuti parlamendist sõltumatu ja president võib olla täitevvõimu (valitsuse) juht. Parlamentaarne vabariik – riigipea on president, kelle võim on võrdlemisi nõrk (täidab peamiselt esindusfunktsiooni), valitsusjuht on peaminister. Muuhulgas võib parlamendi pädevuses olla ka riigipea valimine. Riigipeade ja valitsusjuhtide koondtabel Riigipeade loendid riigiti Naisriigipeade loend Pikima ametiajaga poliitilised liidrid Eesti riigipead
Saaga läheb edasi

"Saaga läheb edasi" on Cool D kolmas stuudioalbum, mis anti välja 1998. aastal. Öösel kell 2:28 Kas sa kuuled? Naaber ei tea Kui see pole karm (Elvis on munn) / Kassu Interlüüd Lendab kuul Draama Pole miskit öelda... Tütar üksi kodus (neljas osa) Interlüüd (aids) 20. sajand Funry (jäta koju relv) Liba MC Kriminoloogia Enesetapja eri Lahkamine / Cool D Viimane lumi / Kozy, Toe Tag, A-team Saaga läheb edasi andmebaasis MusicBrainz (inglise keeles)
Aljoša (film)

"Aljoša" on 2008. aastal valminud Meelis Muhu dokumentaalfilm pronkssõdurist. Lisaks intervjuu skulptor Enn Roosiga ("Monumendi sünd") ja "Naši" protestiaktsioon Tõnismäel. Aljosha (DVD). Lasering Aljoša (videosalvestis). ESTER Tallinn
Nigula raba

Nigula raba on soomassiiv Pärnumaal Saarde vallas. Raba pindala on 2320 ha. Nigula raba on lääne-eesti tüüpi lageraba suhteliselt järsu rabarinnaku ja lameda keskplatooga. Rinnak on paremini näha soostiku lääneosas, kus rabapind tõuseb mõnekümne meetri jooksul kuni 3 meetrit kõrgemaks. Raba areng sai alguse umbes 10 000 aastat tagasi pärast viimast jääaega. Märgala on tekkinud tuhandete hektarite suuruse veekogu kinnikasvamisel, rabas on säilinud jäänukina 20 ha suurune Nigula järv. Raba turbakihi paksus on kuni 6,8 m, lamamiks sapropeel ja saviliivmoreen. Nigula soostiku uhkuseks on viis rabasaart, mis oma põlismetsaga hakkavad silma üle kogu lageda raba, kuigi asuvad 1–1,5 meetrit rabapinnast allpool. Saarte kõrgematel osadel paikneb liigirikas laialehine salumets, mis on relikt soojast ja niiskest atlantilisest kliimaperioodist 5–6 tuhat aastat tagasi. Nigula rabas on ka palju raskesti läbipääsetavaid älvestikke, rahvakeeli mülkaid. Raba jääb Nigula looduskaitseala territooriumile. Nigula raba ja Nigula järv 2018. aasta kevadel Panoraam Kink M. 2006. Veeobjektid "Eesti ürglooduse raamatus". Tallinn, Teaduste Akadeemia Kirjastus, lk 93.
Shades

Shades (ka Varjud) oli eesti ansambel. Ansambli asutasid umbes 7. klassis Urmas Alender ja Tiit Haagma. Bändile pandi nimi Cliff Richardi bändi Shadows järgi. Tuntud muusikutest mängis klaverit Paul Mägi. Lisaks koolipidudele esinesid nad Sossi klubis. Urmas Alenderi biograafia Ruja.ee (vaadatud 24. november 2012)
Mesotroofne järv

Mesotroofne järv ehk kesktoiteline järv on järv, kus taimetoitainete hulk on suurem kui oligotroofses järvetüübis ja väiksem kui eutroofses järves. Enamasti on neis järvedes selge vesi ja suhteliselt suur veesiseste taimede osakaal. Eutroofne järv Oligotroofne järv
Prohvet

Prohvet on väljendusjõuline isik, kes kutsub üles ilmutuslikule uuele korrale. Selline mõjusalt esinev isik pärineb sageli ilmalikust keskkonnast. Uue korra määratleja on tavaliselt ametlike võimudega vastuolus. Usundiloos on prohvet Jumala sõnumi edastaja, vahendaja. Prohvetiteks nimetatakse Zarathuštrat, Muhammadi, Vana Testamendi mõnede raamatute autoreid ja algkoguduse ajal ka Jeesust. Mani rajas õpetuse, milles prohvetid järgnevad üksteisele teatud ajavahemike järel. Prohvetid Jeremija ja Habakuk tegutsesid Jeruusalemmas 7. sajandil ning Jesaja 8. sajandil e.m.a. Prohvet Hesekiel tegutses 6. sajandil e.m.a, Paabeli asumise perioodil. Nad edastasid jumala sõna, nägemusi või häda saabumist. Prohvetlik usund Beth B. Hess, Elizabeth W. Markson, Peter J. Stein. Sotsioloogia. Tallinn, 2000, lk 285.
Mihhail Trepaškin

Mihhail Ivanovitš Trepaškin (Михаил Иванович Трепашкин; sündinud 7. aprillil 1957) on advokaat ning endine FSB polkovnik, kes on tuntuks saanud katsetega iseseisvalt uurida Teise Tšetšeenia sõja üheks ajendiks olnud elumajaplahvatusi Venemaal. FSB-s töötades uuris Trepaškin kolleegide sidemeid kriminaalsete rühmitustega ning sai koguni medali, kui paljastas FSB ohvitseride katse müüa tšetšeeni mässulistele relvi. 1996. aastal süüdistas ta FSB-d avalikult korruptsioonis. 1998. aastal andis Trepaškin koos Aleksandr Litvinenko ja teistega pressikonverentsi, millel esines FSB erirühma poolt plaanitava atentaadi sihtmärgina. 1999. aastal asus ta Sergei Kovaljovi palvel uurima elumajaplahvatusi, mis said ajendiks Vladimir Putinile populaarsust kogunud Teisele Tšetšeenia sõjale. Kaks õde, kelle ema ühes plahvatuses hukkus, palkasid Trepaškini end esindama kohtuasjas, milles kahte muslimit süüdistati lõhkeainete transpordis pommiplahvatuste korraldamiseks. Trepaškini uurimistöö viis hoopis kahtlusaluseni, kes osutus FSB-laseks. Ta leidis ka tunnistaja, kelle sõnade kohaselt võltsiti protsessil tõendeid, et juhtida kahtlust FSB-lt eemale. Enne kui Trepaškin jõudis oma avastusi kohtus tutvustada, leiti tema autost väidetavalt sinna sokutatud tulirelv, ja Trepaškin saadeti trellide taha. Apellatsioonikohus ei aktsepteerinud süüdistust illegaalses tulirelva omamises, kuid suletud sõjaväekohus mõistis Trepaškini süüdi riigisaladuste paljastamises. Väidetavalt pakuti Trepaškinile võimalust vanglakaristusest pääseda, seda juhul, kui ta soostunuks lahkuma Kovaljovi komisjonist ning liituma Londonisse põgenenud Litvinenko kõrvaldamist kavandava meeskonnaga. Astma ja muude tõbede käes kannatanud Trepaškinile ei võimaldatud vanglas aastaid ravi. Tema karistusaeg lõppes 2007. aasta lõpus.
Split Personality

"Split Personality" on Lowry debüütalbum solistina. See ilmus 14. detsembril 2007. aastal.
John Bodkin Adams

John Bodkin Adams (21. jaanuar 1899 – 4. juuli 1983) oli briti arst, kes võis olla Suurbritannia kõigi aegade kõige ohvriterikkam sarimõrvar. Harold Shipman – briti arst, sarimõrvar Sybille Bedford, The Best We Can Do Pamela V. Cullen, Stranger in Blood: The Case Files on Dr John Bodkin Adams, London, Elliott & Thompson, 2006, ISBN 1-904027-19-9 Patrick Devlin, Easing the passing: The trial of Doctor John Bodkin Adams, London, The Bodley Head, 1985 Percy Hoskins, Two men were acquitted: The trial and acquittal of Doctor John Bodkin Adams, 1983 Rodney Hallworth, Mark Williams, Where there's a will... The sensational life of Dr John Bodkin Adams, 1983, Capstan Press, Jersey ISBN 0946797005 John Surtees, The Strange Case of Dr. Bodkin Adams: The Life and Murder Trial of Eastbourne's Infamous Doctor and the Views of Those Who Knew Him, 2000 Shyscyberchamber (inglise keeles) Stranger in Blood (inglise keeles)
Krzysztof Zanussi

Krzysztof Pius Zanussi (sündinud 17. juunil 1939 Varssavis) on poola filmirežissöör ja -produtsent. Zanussi õppis füüsikat Varssavi ülikoolis ja filosoofiat Jagellooni Ülikoolis Krakówis. Aastal 1966 lõpetas Lodzi Filmikooli. Tema diplomitööna valminud film "Provintsisurm" ("Smierc prowincjala") (1966) võitis auhindu 1967. aasta Veneetsia, Mannheimi, Valladolide ja Moskva filmifestivalidel. Ta on Poola filmistuudio TOR direktor ning on rahvusvaheliselt tunnustatud filmirežissöör, kes on võitnud nimekaid auhindu filmifestivalidelt (David di Donatello auhind Accademia del Cinema Italianolt). Zanussi on professor Euroopa Filmikoolis Šveitsis, kus korraldab ka suviseid filmialaseid töötubasid, samuti Sileesia Ülikoolis Katowices. Zanussit on nimetatud "Poola filmikunsti paavstiks intellektuaalses korsetis". Oli 1981. aastal Veneetsia filmifestivali žüriis. 2009 – Vürst Jaroslav Targa V järgu orden "Kristalli struktuur", ("Struktura kryształu", 1969) "Pereelu", ("Życie rodzinne", 1970) "Illuminatsioon", ("Iluminacja", 1972) "Kvartali bilanss", ("Bilans kwartalny", 1974) "Mõrv Catamountis", ("Morderstwo w Catamount", 1974) "Kaitsevärvid", ("Barwy ochronne", 1976) "Spiraal", ("Spirala", 1978) "Kontrakt", ("Kontrakt", 1980) "Konstant", ("Constans", 1980) "Kaugelt maalt", ("Z dalekiego kraju", 1981) "Imperatiiv", ("Imperatyw", 1982) "Rahuliku päikese aasta", ("Rok spokojnego słońca", 1984) "Paradigma", ("Paradygmat", 1985) "Mis iganes, kus sa oled, kui sa oled..." ("Gdzieśkolwiek jest, jeśliś jest...", 1988) "Omandamisseisund", ("Stan posiadania", 1989) "Elu elu eest, Maksymilian Kolbe", ("Życie za życie, Maksymilian Kolbe", 1990) "Käte puudutus", ("Dotknięcie rękj", 1992) "Galopp", ("Cwał", 1995) "Meie Jumala vend", ("Brat naszego Boga", 1997) "Elu kui surmatoov haigus, mis levib sugulisel teel", ("Życie jako śmiertelna choroba przenoszona drogą płciową", 2000) "Täiendusaine", ("Suplement", 2002) "Persona non grata", ("Persona non grata", 2005) "Must päike", ("Il sole nero", 2007) "Süda peopesal", ("Serce na dłoni", 2008) "Vastasvisiit", ("Rewizyta", 2013) "Venice 70: Future Reloaded" (2014) "Võõrkeha" ("Obce cialo", 2014)
Wirbelwind

Wirbelwind, täisnimetusega Flakpanzer IV / 2cm Vierling Wirbelwind oli Teise maailmasõja ajal Saksamaal toodetud õhutõrje liikursuurtükk (õhutõrjetank). Ettepaneku, sellise õhutõrjemasina ehitamiseks andis 12. SS-tankidiviis "Hitler Jugend" ohvitser Karl Wilhelm Krause. Esimene prototüüp valmis 1944. aasta mais ja sellest sai esimene tõeline õhutõrjetank. Masin ehitati lahingus vigastada saanud või kapitaalremonti saadetud Panzer IV šassiile, millele ehitati uus 9-nurkne pealt lahtine torn. Meeskonna paigutus tornis jäi samaks mis PzKpfw IV-l. Relvastuseks paigutati torni neljane 20 mm õhutõrjekahur Flak 38 L/112.5, mida võis väga edukalt kasutada ka maapealsete märkide hävitamiseks. Rindel oli Wirbelwind väga efektiivne eriti madalalt lendavate märkide vastu. Masina tootmisega tegeles firma Ostbau Werke Saganis, Sileesias. 1944. aasta lõpuks oli toodetud 106 seda tüüpi masinat, kõik need saadeti tankidiviiside kaitseks. Ühtekokku saadeti idarindele 90 ja läänerindele 16 Wirbelwindi. 1944. aastal otsustati Wehrmachti kõrgemas juhtkonnas hakata Wirbelwindi relvastama nelja 30 mm kahuriga MK 103/28 või MK 103/38, mille laskekiirus oli maksimaalselt 1600 lasku minutis. Sama aasta detsembris sai firma Ostbau Werke ühe sellise masina valmis, kuid see jäi ka ainsaks. Masin sai nimeks Zerstorer 45 – 3cm Flakvierling MK 103/1-8 auf Sfl PzKpfw IV. 1945. aastal võeti vastu otsus hakata Wirbelwindi tootma ka Panzer III šassiile. Projekt sai nimeks Flakpanzer III ning esialgu oli tellimuseks ettenähtud 90 masinat, kuid sõja lõpp lõpetas ka selle projekti. Panzerworld. Möbelwagen, Wirbelwind, Ostwind and Kugelblitz inglise keeles
Alo-Martin Mathiesen

Alo-Martin Mathiesen (sündinud 19. veebruaril 1987) on eesti muusik, ansambli Bedwetters endine trummar. Ta on lõpetanud 2007. aastal Pärnu Hansagümnaasiumi.
Estonian Guitar Octet

Estonian Guitar Octet ehk E.G.O. on kitarristidest koosnev Eesti ansambel. Ansambli asutas 2007. aastal Jaak Sooäär. Lisaks Sooäärele musitseerivad ansamblis Kalle Tikas, Mart Soo, Paul Daniel, Robert Jürjendal, Tarvo Kaspar Toome, Tõnis Leemets ja Virgo Sillamaa. Estonian Guitar Octet Featuring Eugene Chadbourne "Rolling Stones Hostages Incidents" (2010, salvestatud 2008 augustis)
Kitarrist

See artikkel räägib üldmõistest. Maali kohta vaata artiklit Kitarrimängija (Vermeer). Kitarrist ehk kitarrimängija on pillimängija, kes kasutab heliloomingu esitamiseks akustilist ja/või elektrilist kitarri. Kitarristide loend
Málaga

Málaga on linn Hispaanias, Andaluusia suuruselt teine linn ja Málaga provintsi keskus. Asub Vahemere ääres kahe jõe, Guadalmedia ja Guadalhorce, suuete vahel. Linna asutasid foiniiklased umbes 8. sajandil eKr. Aastal 571 vallutas linna läänegootide kuningas Leovigild. 8. sajandil läks linn mauride valdusse. 1487. aastal vallutasid linna hispaanlased. Tänapäeval on peamised majandusharud turism ja põllumajandus. Linn asub Costa del Soli (Päikeserannik) turismipiirkonnas. Málagast on pärit Pablo Picasso, Antonio Banderas ja Fran Perea. Linnas asub Pablo Picasso muuseum, Alcazaba ja Gibralfaro kindlused ning Malagueta, La Caleta ja Palo rannad. Municipal Register of Spain of 2023 "Raamatuklubi ja imeline Málaga". Hispaania Maja. 29. jaanuar 2024. Originaali arhiivikoopia seisuga 29. jaanuar 2024. Vaadatud 29. jaanuaril 2024.  Málaga – pildid, videod ja helifailid Wikimedia Commonsis Linnavalitsuse koduleht (hispaania keeles)